stanford-oval/wikipedia huggingface dataset:
כפר רות

| --- | --- |
שלט הכניסה למושב
מדינה: ישראל ישראל
מחוז: המרכז
מועצה אזורית: חבל מודיעין
גובה ממוצע: ‎286 מטר
תאריך ייסוד: 1977
תנועה מיישבת: תנועת המושבים
סוג יישוב: מושב
נתוני אוכלוסייה לפי הלמ"ס לסוף 2022
  - אוכלוסייה: 275 תושבים
    - שינוי בגודל האוכלוסייה: ‎-3.5% בשנה
 מפת מיקום  מפה דינמית   (למפת גוש דן מוגדלת) כפר רות(למפת גוש דן רגילה) כפר רות(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר רות(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר רות31°54′37″N 35°01′51″E﻿ / ﻿31.9104107286624°N 35.0309501780651°E﻿ / 31.9104107286624; 35.0309501780651  heמפת היישובים של מועצה אזורית חבל מודיעין (in English: Hevel Modi'in Regional Council) באדום - כפר רות בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 9 מתוך 10

כְּפַר רוּת הוא מושב באזור המרכז ליד העיר מודיעין השייך למועצה אזורית חבל מודיעין. המושב נמצא כ-2 קילומטר מזרחית לעיר מודיעין-מכבים-רעות. צפונית למושב נמצאים היישובים לפיד וכפר האורנים ולדרומו כביש 443. ממזרח למושב נמצא הקו הירוק.
שם

המושב קרוי על שם הכפר הביזנטי הקדום "כַּפְרוּטָה" שלפי מפת מידבא שכן באותו המקום שבו נמצא כיום המושב. כפרוטה מוזכר שוב ב-1136, התקופה הצלבנית, ותושביו השתייכו למסדר כנסיית הקבר הצלבני. ב-1170, היה אחד מ-5 הכפרים במחוז לוד בהם הייתה כנסייה קתולית. על פי סקר פלשתינה המערבית משנת 1883, אתר הנמצא דרומית-מזרחית למושב המודרני, סמוך לכביש 443, כונה "כפר רות".
היסטוריה

במאה ה-19 נמצאו בכפר רות הריסות עתיקות; בית בד, יסודות של מבנה אבן וחורבה של קבר שייח'. מזרחית למושב, מעבר לקו הירוק, נמצאת ח'רבת א-דאלי (אנ' Khurbet ed-Daly) הכוללת יסודות של בניין עתיק.
הפלסטינים טוענים שבמחצית הראשונה של המאה ה-20 חלש הכפר הערבי שילתא, שנהרס ורוקן מתושביו במלחמת העצמאות, על אדמות המושבים שילת וכפר רות.
באוקטובר 1977, עלו המתיישבים, שכללו כ-20 משפחות מבני מושבי מועצה אזורית מטה יהודה, להתגורר בבתים טרומיים במושב. המושב הוקם על גבול הקו הירוק, במה שנחשב לשטח ההפקר בין ישראל לירדן עד 1967, על פי החלטה של ממשלת רבין הראשונה. במקביל הוקמו באזור גם שילת ומתתיהו טקס עלייה על הקרקע התקיים בדצמבר 1977.
עם הקמת המושב תוכנן שתושביו יתפרנסו מגידול פרחים וירקות. העיסוק העיקרי של חברי המושב היה גידול ורדים ליצוא וגידולים חקלאיים שונים. המושב חולש על שטח של כ-400 דונם, סמוך לאזור תעשייה ומסחר.
נחלות חלקה א' של המושב הם יחסית קטנות, בגודל של 1.8 דונם, בדומה לגודל הנחלות במושב שילת, בעוד במושבים אחרים מקובל חלקה א' בגודל של שלושה דונם ומעלה. בשנים האחרונות התפתחו בכפר רות עסקים לא חקלאיים רבים הממוקמים על נחלה ב' של התושבים, אך אינם מוסדרים מבחינת הליכי רישוי.
בתאריך 29 בנובמבר 2020 אשרה הנהלת רשות מקרקעי ישראל את מתווה ההסדרה שגובש מול מושב כפר רות. לפי מתווה זה יקבע מס' הנחלות על 40 נחלות כאשר גודלה של כל נחלה יהיה 33.75 דונם. כמו כן תוכנית המתאר ליישוב תעודכן ותכלול שינוי ייעוד למגורים בהיקף של כ-300 יחידות דיור.
כיום פועלת בבית הכנסת שביישוב ישיבה חרדית.
אתרים

ח'רבת חוריה
ח'רבת כפר-רות
חורבת פרעוש (מיצד רומי ושרידי כנסייה הביזנטית עם פסיפס)
בית הכנסת
מרפאה וטרינרית
שדרת עצים בכניסה למושב
שדרת העצים
חממות
רחוב במושב
עוד רחוב
הצריפים (כיום נטושים) בהם התגוררו המשפחות הראשונות בכפר רות
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  יואב רגב, מדריך ישראל החדש, כרך 10: השפלה, כתר, ידיעות אחרונות ומשרד הביטחון, 2001
↑  Denys Pringle, The Churches of the Crusader Kingdom of Jerusalem: A Corpus: Volume 1, A-K (Excluding Acre and Jerusalem), Cambridge University Press, 1993, עמ' 286
1 2  Full text of "The survey of western Palestine : memoirs of the topography, orography, hydrography, and archaeology", archive.org
↑  Shilta - شلتة -al-Ramla - Palestine Remembered, www.palestineremembered.com
↑  יישוב חדש עלה על הקרקע באיזור לטרון, דבר, 10 באוקטובר 1977
↑  ראובן שפירא, כפר־רות יעלה היום לקרקע באיזור מודיעין, דבר, 11 בדצמבר 1977
↑  עלה לקרקע כפר רות - מושב חדש באיזור מודיעין, דבר, 12 בדצמבר 1977
↑  כפר רות, באתר מועצה אזורית חבל מודיעין
↑  בג"ץ 696/09 אברהם חזיז נ' מנהל מקרקעי ישראל, ניתן ב־23 בפברואר 2011
↑  מתווה הסדרה - כפר רות, באתר רשות מקרקעי ישראל, ‏29 בנובמבר 2020
| --- | --- |
בקרת זהויות :  NLI: 987007588270305171 
ערך זה הוא קצרמרבנושא יישובים בישראל. אתם מוזמנים לתרום לוויקיפדיה ו.
ל

מלמד בקר מסורתי, מקור צורת האות למ"ד
ל' היא האות השתים עשרה באלפבית העברי. שמה למ"ד (לָמֶד).
הגייה

מבחינה פונולוגית מייצגת האות ל' עיצור מכתשי, מקורב צדי (/l/ ‏:IPA).
בהתאם לחלוקת אותיות האלפבית העברי לחמשת מוצאי הפה, ל' נמנית עם חמש האותיות הלשוניות: דטלנ"ת.
ייצוג

האות העברית ל', ה-L הלטינית וה-Λ היוונית התפתחו כולן מהירוגליף שמקורו בציור מלמד בקר, כלי שתפקידו היה לזרז ולהמריץ את הבקר ללכת בכיוון מסוים. מכאן נגזר שם האות ל' והפועל למד, שמשמעותו לימוד והתפתחות מעבר למה שהיה קיים עד כה.
| 0 | 1 | 2 |
| --- | --- | --- |

| ל' (לַמְד) באלפבית הפרוטו כנעני | ל' באלפבית הפיניקי | ל' באלפבית הארמי |
בקוד ASCII מיוצגת האות ל' בערך EC, ובקוד Unicode היא מיוצגת בערך 05DC.
בקוד מורס מיוצגת האות ל' באמצעות הרצף (משמאל לימין): ..-. (נקודה קו נקודה נקודה).
הוא ייצוגה של ל' בכתב ברייל.



באלפבית צלילי מיוצגת האות ל' באמצעות המילה "לאה".
באיתות בדגלי סמפור ל' מיוצגת על ידי דגל אחד הפונה מזרחה (ימינה) ודגל שני הפונה דרום-מערבה.
שימושים

ל' היא אחת מאותיות השימוש (בכל"ם).
בשפה עברית מודרנית שכיחות השימוש באות ל' היא כ־6.29% מכלל אותיות האלפבית העברי. ערכה של האות בגימטריה הוא 30.
במסורה ל' מסמן מילה יחידאית.
האות "ל" מופיעה בתמרור "רכב למידה" המסמן כלי רכב שמשמש תלמיד נהיגה.
למד הפועל הוא כינויה של האות השלישית בשורש בן שלוש אותיות, על שם האות ל' שהיא האות השלישית במילה "פעל".
ראו גם

ل – האות לאם בערבית
האות ל' מוצגת בגופנים הבאים (מימין לשמאל): פרנק-ריהל, אריאל, דוד, כתב רש"י, כתב סת"ם, כתב, חיים

תמרור "רכב למידה"
כתיבה טכנית

כתיבה טכנית (לעיתים תקשורת טכנית) היא סוגת כתיבה המתמקדת בתיעוד נתונים עובדתיים והעברת הוראות. מאפייניה של הכתיבה הטכנית הם: הגדרות, ניסוח בלשון ציווי, קשרים וכמתים לוגיים, חד־משמעיות, לכידות ובהירות, הימנעות מכינויי רמז, העדר גוף ראשון, העדר מאפיינים פואטיים, משפטים קצרים, שימוש ברשימות, טבלאות, ותרשימי זרימה, משלב בינוני, לוקליזציה, והתאמת הז׳רגון לפי קהל היעד. דוגמאות מוכרות לכתיבה טכנית ניתן לפגוש בעלוני תרופות, מילונים, מפרטים טכניים של מוצרים טכנולוגיים, אנציקלופדיות, מפות, תיעוד קוד מקור בשפות תכנות, ובספרות המדעית של תחומי ההנדסה והמדעים המדויקים.
היסטוריה

הכתיבה הטכנית נחשבת כמקצוע מודרני, אולם מסמכים טכניים שונים קיימים עוד מן העת העתיקה. אלה נכתבו על ידי בעלי מקצוע שונים כגון לבלרים או אומנים. בעת העתיקה היה מקובל לבנות דגמים מוקטנים של מבנים, ששימשו כדוגמה, לפני הקמת המבנה עצמו. אי שם בשנות ה-90 של המאה ה-14, כתב הסופר האנגלי ג'פרי צ'וסר עבור בנו חיבור על מכשיר האצטרולב. מסמך זה נחשב לתיעוד הטכני העתיק ביותר בשפה האנגלית. בשנת 1420 נכתב "ספר הזיקוקין" (Feuerwerkbuch) בגרמנית, שעסק בייצור כלי נשק ולימד כיצד להכין אבק שרפה מתערובות של אבקות שונות.
לאונרדו דה וינצ'י נחשב כממציאו של תרשים ההרכבה, שפירט לא רק את תכונותיהן של מכונות שהמציא ובנה, אלא אף כלל בתרשים הסבר טכני מפורט על אופן פעולתן. תרשימים אלה היו יחידים מסוגם לאותה עת ואפשרו לבעלי מלאכה לבנות מכונות נוספות זהות למקור.
האמן הגרמני אלברכט דירר היה הראשון שהתייחס באופן מדעי בכתביו לפרספקטיבה. הוא  תיאר לראשונה את גוף האדם ממספר זוויות שונות (הטלה אורתוגרפית).
התיעוד הטכני מן המאה ה-16 אפשר הבנה של פעולה תוך הצגת רצף צעדים שרוכזו באיור אחד.
התפתחות התיעוש בסוף המאה ה-19 ובתחילת המאה ה-20 גרמו לגידול בצורך לתיעוד טכני של מוצרים ומכונות בתחום התעשייה. התפתחות כלי הנשק ואמצעי הלחימה תרמה גם היא לדרישה לתיעוד, הפעם בתחום הצבאי. מתקופת מלחמת העולם הראשונה נחשבת הכתיבה הטכנית כתחום עיסוק בפני עצמו.
בשנות ה-50 וה-60 של המאה ה-20 הופיעו בשוק הצרכנים מכשירי חשמל רבים כגון טלוויזיות, שואבי אבק ומכונות כביסה. מכשירים אלו כללו פונקציות רבות והמשתמשים בהם נזקקו להוראות הפעלה, על מנת לתפעל אותם נכון.
חוברות ההפעלה שהופקו עבור מכשירי החשמל הביתיים כללו גם תמונות ואיורים על מנת להקל על ההבנה בתפעול עבור קהל יעד של הדיוטות.
בשנת 1953 הוקמו בארצות הברית שני ארגוני־גג של הכתבים הטכניים שהתמזגו בשנת 1957 לאגודה לתקשורת טכנית (אנ') הקיימת עד ימינו.
תחומי תיעוד

ניתן להבדיל בין כמה סוגי תיעוד עיקריים:
תיעוד למשתמש הקצה כגון מדריכים למשתמש למכשירים ומוצרים שונים, עזרה מקוונת (Online help), ספרים לבנים עסקיים ומדריכי הרכבה, טיפול ותחזוקה. בתיעוד מן הסוג הזה משמש הכתב הטכני כ"מתרגם" של שפה טכנית לשפת היום־יום, המובנת לצרכנים, שאינם בעלי ידע בפיתוח המוצר אותו רכשו. מדריכי הרכבה, טיפול ותחזוקה משמשים טכנאים בעת טיפול שוטף ותיקון של מכשירים ומערכות.
תיעוד פנימי בתוך חברה, לרוב נלווה לפיתוח המוצר, כגון מפרטי תכונות בתוכנה ובחומרה. תיעוד מן הסוג הזה משרת מהנדסים, טכנאים ומתכנתים בפיתוח ובתחזוקה של המוצר שלהם, כאשר המפרטים מגדירים את מהות המוצר ויכולותיו. כמו כן משרתים המפרטים את עובדי בקרת האיכות, כאשר הם משווים בין המוצר בפועל לבין המוצר כפי שהוגדר בתיעוד.
תיעוד שיווקי, הכולל יצירת ועריכת קטלוגים למוצרים, רשימות חלקי חילוף, עלונים ולעיתים רחוקות אף הודעות לעיתונות, על הפצת מוצרים חדשים.
תעשיות

תיעוד טכני נפוץ בתעשיות שונות, בהן:
פיתוח תוכנה וחומרה למחשבים
בענף התעופה
הנדסת מכונות ורובוטיקה
אלקטרוניקה ומכשירי חשמל ביתיים
בתעשיות כימיות
הנדסה ביו-רפואית.
מאפייני המקצוע

כתבים טכניים מקבלים את המידע שלהם בעיקר ממחלקת הפיתוח, אולם נאלצים לעיתים קרובות לאסוף את המידע הדרוש לכתיבת תיעוד מקיף במחלקות שונות של החברה בה הם מועסקים. לכתב טכני חייבת להיות הבנה טכנית טובה, ידע מקיף על המוצר המתועד, כמו גם יכולות התבטאות בכתיבה. לעיתים, הכתב הטכני הוא בעל הכשרה טכנית (מהנדס, הנדסאי או טכנאי). חלק או רוב הכלים הבאים משמשים את הכתב הטכני בעבודתו היומיומית:
מעבד תמלילים - הכלי הראשוני ליצירת מסמכים. השימוש בתוכנה תואמת XML מקלה על עבודתו של הכתב ומפרידה בין התמליל לבין אופי התצוגה שלו.
עיצוב גרפי - עריכה טכנית כוללת לעיתים יצירה ועיבוד של תמונות, תרשימים וסקיצות.
מערכת ניהול תוכן - משמשת לעיתים כמקור ממנו ניתן לשלוף מידע רלוונטי ליצירת תיעוד כמו גם לאחסון התיעוד.
לוקליזציה - לעיתים עוסק הכתב הטכני במשלוח התיעוד לצורך תרגומו לשפות שונות ובדיקת התרגום המתקבל והטמעתו בתיעוד.
ממשק משתמש - כתב טכני עשוי להידרש לבדיקת הממשק הקיים במוצר (תוכנה או מכשיר) ולהציע דרכים לשיפורו בעת הצורך.
לופנגוזאורוס

| לופנגוזאורוס |
| --- | --- |

תקופה
יורה תחתון, 190 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
משפחה:: מסוספונדיליים
סוג:: לופנגוזאורוס
מינים
 Lufengosaurus huenei  Lufengosaurus magnus
שם מדעי
 Lufengosaurus

לופנגוזאורוס (שם מדעי: Lufengosaurus; משמעות השם: "הלטאה של לופנג") הוא סוג של דינוזאור הקרוב לזאורופודים שהשתייך למשפחת המסוספונדיליים. הוא חי ביורה התחתון שלפני 190 מיליון שנה בדרום סין.
המאובנים שלו נמצאו בלופנג שביונאן, מהם קיבל את שמו. בסוג זה התגלו 2 מינים. מאובנים נוספים הופרדו לסוגים מסוספונדילוס וגיפוזאורוס (Gyposaurus).
דינוזאור זה היה מראשוני הזאורופודים והיה הולך על שתיים באורך 9 מטרים ומשקל 1.7 טון. אורך הגולגולת הגיע ל-25 ס"מ והיא הייתה מצופה בחללים גבשושיים לצד הלחיים והנחיריים. הוא היה בעל צוואר ארוך ומבנה שיניים פשוט יותר מהזאורופודים האמיתיים אך עדיין הותאם לאכילת עלים. ייתכן שגם הכיל טפרים בקצוות רגליו הקדמיות. ייתכן שגם שימשו להגנה מטורפים.
כארתלי

| --- | --- |
סמל כארתלי

 מדינה:  גאורגיה גאורגיה
 שטח:  21,333 קמ"ר
 אוכלוסייה:  ‏
  ‑ בחבל:  434,241 (2020)
 קואורדינטות:  41°59′10″N 44°06′55″E﻿ / ﻿41.9861°N 44.1152°E﻿ / 41.9861; 44.1152 
  מפת מיקום  מפה מפורטת  המחוז ההיסטורי כארתלי בגאורגיה הכולל את: כארתלי תחתית, מצחתה מתיאנתי, כארתלי הפנימית והעיר במעמד מחוז, טביליסי  he tabBackground:;tabBorder:#aaa;defaultTab:0;
 
כּארתלי (בגאורגית: ‏ქართლიקובץ:Kartli.ogg‏Ⓘ‏) הוא החבל המאוכלס ביותר בגאורגיה, והוא פרובינציה היסטורית במזרחה של גאורגיה.
גאוגרפיה

העיר הראשית של החבל, טביליסי, היא מרכזה התרבותי, הפוליטי והכלכלי של גאורגיה ובירת הרפובליקה. ערים נוספות: גורי, רוסתווי (ערים תעשייתיות) ומצחתה (הבירה ההיסטורית של איבריה, לפני ייסוד טביליסי במאה ה-5 והמרכז הדתי של גאורגיה עד המאה ה-20). גבולותיו של כארתלי הם כדלקמן: מצפון הרי הקווקז הגדול, ממזרח חבל קאחתי, מדרום ארמניה וטורקיה, מדרום-מערב חבל סאמצחה-ג'אוואחתי, וממערב חבל אימרתי. מבחינה מסורתית כארתלי הוא החבל הגאורגי שבו מרוכזים, בזכות אקלימו, גידולי החיטה והגפנים.
היסטוריה

מן המאה ה-4 לפנה"ס עד המאה ה-5 לספירה התקיימה בשטחה ממלכת איבריה. היא קיבלה את הנצרות ב-337. עקב התרופפות המאפיינים השבטיים במשטר החברתי שלה בראשית ימי הביניים התפתח בה פיאודליזם אגרסיבי. הדבר התבטא בטיעוני בעלות תקיפים של הפקידים על האיכרים מצד אחד ובחוסר נאמנותם כלפי המלכות, שהאצילה עליהם סמכויות וחילקה להם אדמות, מצד שני. התוצאה הייתה כיבוש פרסי, שלא נתקל בהתנגדות מגובשת. במאה ה-7 הכובשים הפרסים התחלפו בערבים. במהלך תקופת מעבר זו התקיים באזור כארתלי שלטון של נסיכים שמונו על ידי הביזנטים ועל ידי הפרסים. כשראשון הנסיכים היה גואראם הראשון (588-590). בראשית המאה ה-11 מרבית שטחו של כארתלי עבר לשליטת הממלכה הגאורגית שזו עתה הוקמה, אך טביליסי לא הצליחה להשתחרר מהם ואילו ב-1068 נכבשה על ידי טורקים-סלג'וקים. רק בשנת 1122 העיר שוחררה והפכה לבירת הממלכה הגאורגית המאוחדת.
עם התפרקות הממלכה המאוחדת במאה ה-15 כארתלי הייתה לממלכה עצמאית, שסבלה רבות מתוקפנותה של האימפריה הפרסית (אז המעצמה החמישית בחשיבותה בעולם) בראשית המאה ה-18 המלך וחטנג השישי ניסה לחזק את המלוכה ולשקם את התרבות. הוא יסד ב-1709 את בית-הדפוס הגאורגי הראשון בטביליסי. משום שמאמציו לא כללו רפורמה חברתית מלבד ניסיון לקדם יחס אנושי לצמיתים, הוא לא תרם תרומה ארוכת-טווח. ב-1762 הפלישות הפרסיות אילצו את כארתלי להתאחד עם הממלכה הגאורגית השכנה קאחתי, אך זה לא הרתיע את האויב הדרומי. ב-1795 טביליסי שלא זכתה להיות אף בירת כארתלי-קאחתי, נחרבה כמעט כליל על ידי הצבא הפרסי.
ב-1801 ממלכת כארתלי-קאחתי המוחלשת סופחה לאימפריה הרוסית. תחת השלטון הרוסי טביליסי גדלה והפכה למרכז השליטה האימפריאלי על כל דרום קווקז. ב-1918, בתקופת הרפובליקה הדמוקרטית של גאורגיה האינטליגנציה הגאורגית ניצלה את הריבונות כדי לייסד אוניברסיטה בטביליסי. בשנים 1922–1936 טביליסי הייתה בירת הרפובליקה הסוציאל פדרטיווית הסובייטית של עבר הקווקז. בשנים 1936–1991, כחלק מהרפובליקה הסובייטית הסוציאליסטית של גאורגיה, כארתלי עברה עיור מואץ, בטביליסי מספר התושבים עלה על מיליון וב-1966 נחנכה בה רכבת תחתית. עם העצמאות ב-1991 כארתלי החלה לסבול מקריסת הכלכלה הגאורגית.
חלוקה אדמיניסטרטיבית

מבחינה אדמיניסטרטיבית כארתלי מחולקת (מלבד הבירה טביליסי) לשלושה "מחַרֶה" (מחוזות): כארתלי תחתית (בירתו רוסתווי), מצחתה מתיאנתי (מצחתה) וכארתלי הפנימית (גורי). כמו כן נכללת במחוז היסטורי זה גם העיר במעמד מחוז, טביליסי. מחוז כארתלי הפנימית כולל בתוכו את אזור סאמאצ'אבלו, המאוכלס ברובו על ידי אוסטים, שהתיישבו בו במאות ה-16-18. תחת השלטון הסובייטי, האזור נהנה ממעמד של חבל אוטונומי במסגרת הרפובליקה הסוציאליסטית של גאורגיה. אחרי העצמאות הגאורגית ב-1991, האזור, שידוע בשמו דרום-אוסטיה, "שדרג" בעקבות מלחמת אזרחים בראשית שנות ה-90 את מעמדו למדינה דה פקטו, שבדלניה נתמכים על ידי רוסיה.
לאורה לומר

| --- | --- |

 לידה:  21 במאי 1993 (בת 31) טוסון, ארצות הברית 
 מדינה:  ארצות הברית 
 מקום מגורים:  ניו יורק 
 השכלה:  מכללת מאונט הוליוק  אוניברסיטת בארי 
 מעסיק:  פרויקט וריטאס, InfoWars, Rebel News 
 מפלגה:  המפלגה הרפובליקנית 
 השקפה דתית:  יהדות 
 loomered.com
 
לאורה אליזבת לומר (באנגלית: Laura Elizabeth Loomer) (נולדה ב-21 במאי 1993) היא פוליטיקאית יהודייה-אמריקאית, פעילה פוליטית ואושיית רשת שמוזהה עם הימין הקיצוני. לומר תוארה בתקשורת כתומכת באסלאמופוביה, תאוריות קשר, ולאומנות לבנה.
ב-2020 היא נבחרה כמועמדת מטעם המפלגה הרפובליקנית להתמודד לנציגות המחוז ה-21 של פלורידה לבית הנבחרים של ארצות הברית. בבחירות הפסידה לומר ללואיס פרנקל הדמוקרטית. ב-2022, לומר הכריזה שתתמודד לנציגות המחוז ה-11 של פלורידה מטעם המפלגה הרפובליקנית, אך הפסידה את המועמדות המפלגתית לדניאל ובסטר. לומר סרבה להכיר בהפסד..
ביוגרפיה

לומר נולדה ב-21 במאי 1993 באריזונה.
בשנת 2015 סיימה תואר ראשון בעיתונאות באוניברסיטת בארי.
עד יוני 2017, היא עסקה בסיקור חברות גדולות במסגרת פרויקט וריטאס עם פעיל הימין השמרני ג'יימס או'קיף. בהמשך עבדה באתר הימין הקיצוני הקנדי Rebel Media (אנ') והתפטרה בספטמבר.
לומר נוטה לבקר בחריפות את מה שהיא מתארת כ"דיפ סטייט". היא פרסמה מאמרים באתר תאוריות הקשר InfoWars (אנ') וגם התראיינה לתוכנית של אלכס ג'ונס. לומר הביעה תמיכה במספר רב של תיאוריות קשר. ביניהן; טענה שהטבח בסטריפ של לאס וגאס בוצע על ידי תומך דאעש, שהטבח בתיכון דאגלס היה מבוים, שהירי בבאפלו היה קנוניה דמוקרטית, שהדמוקרטים אשר קיבלו בדואר מטעני חבלה (אנ') שלחו את זה לעצמם. לומר מתנגדת לחיסונים נגד וירוס הקורונה..
בעקבות פעילותה היא נחסמה במספר רב של אתרים; רשתות החברתיות, אמצעי תשלום, אתרי גיוס המונים ואפלקציות נוספות כגון אובר וליפט. לומר מורחקת גם מכנס השמרנים השנתי CPAC (אנ').
בשנת 2019, במהלך "מצעד הנשים" בוושינגטון, לומר עלתה לבמה בניסיון לקטוע אחת מהדוברות ולהשתלט על המיקרופון. במהלך חילופי הדברים, לומר צעקה כי מארגנות המצעד הן אנטישמיות והשוותה אותן לנאצים. לומר הורדה מהבמה על ידי מאבטחים.
בספטמבר 2020, הליגה נגד השמצה הוציאה הודעת גינוי לפרסומת שיצרה לומר נגד המתמודדת הדמוקרטית, לואיס פרנקל. הליגה נגד השמצה הסבירה שפרנקל היא יהודייה ופרו-ישראלית, לכן הפרסומת נגדה שכללה תמונות מהשואה הייתה חסרת הגינות בסיסית ודוחה..
לומר מגדירה את עצמה כ"אסלאמופובית גאה", פרו-ישראלית וציונית. לומר תומכת בלאומנות לבנה, ואף נכחה בכנס של לאומנים לבנים.
הערות שוליים

↑  AFPAC III: The Groyper Army Seeks to Normalize White Nationalism | ADL, www.adl.org (באנגלית)
↑  Zachary Petrizzo, Leaked Laura Loomer audio reveals she supports a ‘white ethnostate’, The Daily Dot, ‏2021-03-08 (באנגלית אמריקאית)
↑  White Nationalist Conference Lists Former Congressman and Current GOP Congressional Candidate as Speakers, Southern Poverty Law Center (באנגלית)
↑  Goforth, Claire (19 באוגוסט 2020). "Florida primary called for Laura Loomer". The Daily Dot (באנגלית אמריקאית). נבדק ב-19 באוגוסט 2020. {{cite web}}:  (עזרה)
↑  "Florida Primary Election Results: 21st Congressional District". The New York Times (באנגלית אמריקאית). 18 באוגוסט 2020. ISSN 0362-4331. נבדק ב-18 באוגוסט 2020. {{cite news}}:  (עזרה)
↑  Defeated GOP Extremist Laura Loomer: 'I'm Not Conceding, Because I'm A Winner!', ca.movies.yahoo.com (ב־Canadian English)
↑  "Rebel Media Loses Another High-Profile Contributor". Canadalandshow.com. 26 בספטמבר 2017. נבדק ב-29 בספטמבר 2017. {{cite web}}:  (עזרה)
↑  "Behind the Scenes with the Right-Wing Activist Who Crashed "Julius Caesar"". The New Yorker. 19 ביוני 2017. נבדק ב-20 ביוני 2017. {{cite web}}:  (עזרה)
↑  "Woman who stormed stage during controversial Julius Caesar is arrested". Belfast Telegraph. 17 ביוני 2017. נבדק ב-17 ביוני 2017. {{cite news}}:  (עזרה)
↑  "This is violence against Donald Trump': rightwingers interrupt Julius Caesar play". The Guardian. 17 ביוני 2017. נבדק ב-17 ביוני 2017. {{cite web}}:  (עזרה)
↑  "'Do you want Trump to be assassinated?'; Rebel Media reporter arrested after storming stage of Shakespeare play with Trump-like Caesar". The Toronto Sun. 17 ביוני 2017. נבדק ב-18 ביוני 2017. {{cite web}}:  (עזרה)
↑  Leonard, Mike (13 באפריל 2020). "Facebook Defends Decision to Ban Laura Loomer as Dangerous". Bloomberg Law. נבדק ב-16 במאי 2020. {{cite news}}:  (עזרה)
↑  Watson, Kathryn (18 באוגוסט 2020). "Far-right candidate Laura Loomer wins GOP primary for district that covers Mar-a-Lago". CBS News (באנגלית אמריקאית). נבדק ב-19 באוגוסט 2020. {{cite web}}:  (עזרה)
↑  Weill, Kelly; LaPorta, James (21 בפברואר 2018). "InfoWars Sends Professional Troll Laura Loomer to Parkland". The Daily Beast (באנגלית). נבדק ב-19 באוגוסט 2020. {{cite news}}:  (עזרה)
↑  Trump-Supported Laura Loomer Suggests U.S. Government Set Up Horrific Buffalo Mass Shooting, Mediaite, ‏2022-05-15 (באנגלית)
↑  Anti-vaccine conservative Laura Loomer 'in so much pain' after contracting COVID-19, WPTV News Channel 5 West Palm, ‏2021-09-17 (באנגלית)
↑  Laura Loomer Hijacks Women's March, Newsweek, ‏2019-01-19 (באנגלית)
↑  "ADL Slams 'Disgusting' Laura Loomer Ad Using Holocaust Imagery to Attack Jewish Opponent Over BLM Support". Haaretz (באנגלית). נבדק ב-2022-10-16.
↑  Zachary Petrizzo, Leaked Laura Loomer audio reveals she supports a ‘white ethnostate’, The Daily Dot, ‏2021-03-08 (באנגלית אמריקאית)
↑  Laura Loomer and Nick Fuentes Absolutely DOMINATE the Republican Party, נבדק ב-2022-10-16
↑  Nick Fuentes endorses the very zionist Laura Loomer for Congress! (באנגלית), נבדק ב-2022-10-16
| --- | --- |
בקרת זהויות :  LCCN: no2023000253  VIAF: 17167319341677741321   WorldCat (עם VIAF): 17167319341677741321
לומינסנציה

לוּמִינֵסֶנְצְיָה (או לוּמִינֵסְצֶנְצְיָה. בעברית: נְהוֹרָנוּת) היא אור הנפלט מגוף כלשהו, שלא רק בגלל הטמפרטורה הגבוהה שלו. לומינסנציה יכולה להיגרם כתוצאה מתהליכים כימיים וביוכימיים, מאנרגיה חשמלית, מתנועות תת-אטומיות, מתגובות בגבישים או מעירור של מערכת אטומית.
מקובל לצפות מחוגים ומחוונים, במיוחד במערכות אוויוניות ובמכשירי ניווט, בחומרים לומינסנטיים.
לומינסנציה נבדלת מלהט (Incandescence) שהוא מקרה פרטי של קרינת גוף שחור (פליטה של קרינה אלקטרומגנטית, ובמקרה זה – אור, כתוצאה מטמפרטורה גבוהה) בכך שהיא מתרחשת על־פי־רוב בטמפרטורות נמוכות.
סוגי לומינסנציה

כמולומינסנציה (ובכללה ביולומינסנציה) – נהורנות כימית
קריסטלולומינסנציה
אלקטרולומינסנציה – נהורנות חשמל
קתודולומינסנציה – נהורנות קתודית
פוטולומינסנציה – נהורנות אורית
פוספורסצנציה – זרחורנוּת
פלואורסצנציה – פלואורנות
רדיולומינסנציה
סונולומינסנציה
תרמולומינסנציה – נהורנות תרמית
טריבולומינסנציה
הערות שוליים

↑  נהורנות במילון כימיה אורגנית (תשנ"ב), באתר האקדמיה ללשון העברית
| --- | --- |
בקרת זהויות :  NLI: 987007538785405171  BnF: cb11981130z (data)  GND: 4135964-1  LCCN: sh85078838  NDL: 00569810  NKC: ph202610 
כמולומינסנציה (נהורנות כימית)
כריס הריסון

| --- | --- |

 לידה:  26 ביולי 1971 (בן 53) דאלאס, ארצות הברית 
 מדינה:  ארצות הברית ארצות הברית
 השכלה:  תיכון לייק היילנדס  אוניברסיטת אוקלהומה סיטי 
 תקופת הפעילות:  מ-1993
 בת זוג:  לורן זימה
 
כריסטופר "כריס" בריאן הריסון (באנגלית: Christopher Bryan "Chris" Harrison, נולד ב-26 ביולי 1971) הוא מנחה טלוויזיה אמריקאי. מוכר בשל הנחיית תוכנית המציאות "הרווק", כבר 23 עונות.
ביוגרפיה

הריסון נולד בדאלאס, טקסס. את לימודיו התיכוניים סיים בשנת 1989 בבית הספר "תיכון היילאנדס", ולאחר מכן למד באוניברסיטת אוקלהומה סיטי, לשם התקבל עם מלגת כדורגל.
ביוגרפיה > קריירה

מ-1993 ועד 1999 עבד ככתב ספורט בערוץ טלוויזיה מקומי באוקלהומה ועבד גם בערוץ ספורט שעוסק ברכיבת סוסים.
משנת 2002 מנחה הריסון את התכנית המציאות המצליחה "הרווק", ממנה קיבל את עיקר פרסומו, ושנה לאחר מכן ב-2003 החל להנחות את התכנית המקבילה "הרווקה" כבר 15 עונות, ובשנת 2014 את הספין אוף "הרווק בגן עדן", שנכון להיום עומדת על 6 עונות.
בשנת 2005 הנחה הריסון את טקס מיס אמריקה, ושב להנחות אותו שוב בשנים 2011–2013 לצדה של בורק ברק בשנים 2014–2015 לצדה של לארה ספנסר וב-2016 שוב לצדה של ברק.
בשנת 2008 הנחה את טקס פרסי המוזיקה האמריקאית בשידור חי, כשלצידו הנחתה ניקול שרזינגר.
בשנת 2015 החל להנחות את הגרסה האמריקאית לשעשועון "מי רוצה להיות מיליונר?", כאשר הריסון החליף את טרי קרוז בתפקיד. הריסון הנחה את התכנית מהעונה ה-14, עד לביטולה בתום העונה ה-17 ב-2019.
ביוגרפיה > חיים אישיים

ב-1994 נישא לבת זוגו עוד מימי הקולג', גוון הריסון. יש להם שני ילדים. במאי 2012, לאחר 18 שנות נישואים, הריסון ואשתו הודיעו שהם מתגרשים. נכון ל-2018, הריסון בזוגיות עם העיתונאית לורן זימה.
לוגלזגיסי

האימפריה של לוגלזגיסי
לוגלזגיסי (לֻגֻלְזַגְגִסִ) היה מלך שומרי. הוא שלט במשך 25 שנים, בין השנים 2296 -2271 לפנה"ס (כרונולוגיה נמוכה) לערך. הוא היה המלך היחיד בשושלת  שנקראת השושלת השלישית של ארך, כמו כן הוא היה גם אנסי (אנ') (הנסיך השליט של עיר מדינה)  של העיר אומה והצליח להשתלט על כל שומר וארצות סמוכות. היה המלך השומרי האחרון לפני הכיבוש האכדי. אפשר לטעון שהיה המלך השומרי הראשון שהצליח לאחד את כל שומר.
הוא הצליח לאחד את אומה וארך, ועיר הבירה של המדינה החדשה הייתה ארך. אחרי ארך הוא בהדרגה השתלט על שאר ערי שומר.
בסופו של דבר התנהלה מלחמה בין לוגלזגיסי לסרגון מלך אכד, לוגלזגיסי הובס וכנראה הוצא להורג.
ראו גם

רשימת המלכים השומרית
שומר
ארך
הערות שוליים

↑  259ff. (The Electronic Text Corpus of Sumerian Literature).
↑  שמואל נח קרמר, היסטוריה מתחילה בשומר, מרחביה: ספרית פועלים, 1982, עמ' 105
↑  "Middle East & Africa to 1875". Sanderson Beck. 1998–2004. נבדק ב-2006-11-27.